(สำเนา)

**รายงานการประชุมสภาองค์การบริหารส่วนตำบลสันทราย**

**สมัยสามัญ ที่ 2 ครั้งที่ ๑ ประจำปี พ.ศ.๒๕๖๓**

**วันพฤหัสบดี ที่ ๑๔ เดือนพฤษภาคม พ.ศ.๒๕๖3เวลา 09.3๐ น.**

**ณ ห้องประชุมองค์การบริหารส่วนตำบลสันทราย**

ผู้มาประชุม

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| ๑ | นายขวัญชัย สุวรรณปัญญา | ประธานสภาฯ |
| ๒ | นายสมบูรณ์ ปัญญาธิ | รองประธานสภาฯ |
| ๓ | นายอัครินทร์หัตถสาร | เลขานุการสภา อบต.สันทราย |
| 4 | นายทรงเดช สุตินกาศ | สมาชิกสภา อบต.สันทราย หมู่ที่ 3 |
| ๕ | นายอำนวย แก้วแจ้ | สมาชิกสภา อบต.สันทราย หมู่ที่ 9 |
| ๖ | นายสุนทร ปงกันมูล | สมาชิกสภา อบต.สันทราย หมู่ที่ 5 |
| ๗ | นายสมบูรณ์ คำหล้าทราย | สมาชิกสภา อบต.สันทราย หมู่ที่ 8 |
| ๘ | นายศรีหมื่น ขันจันแสง | สมาชิกสภา อบต.สันทราย หมู่ที่ 8 |
| ๙ | นายพร จันทาพูน | สมาชิกสภา อบต.สันทราย หมู่ที่ 3 |
| ๑๐ | นายสนั่น จี๋มะลิ | สมาชิกสภา อบต.สันทราย หมู่ที่ 7 |
| ๑๑ | นางสาวทิพย์วัลย์ เกเย็น | สมาชิกสภา อบต.สันทราย หมู่ที่ 6 |
| ๑๒ | นายบุญส่ง สันทะบุตร | สมาชิกสภา อบต.สันทราย หมู่ที่ 2 |
| 13 | นายนรินทร์ จันปุก | สมาชิกสภา อบต.สันทราย หมู่ที่ 7 |

ผู้เข้าร่วมประชุม

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| ๑ | นางสุธาวรรณ คำแสน | รองปลัดองค์การบริหารส่วนตำบล |
| ๒ | นายวรัญชัย มูลเกษ | นิติกรปฎิบัติการ |
| ๓ | นายวินัย ลาคำ | ผู้อำนวยการกองการศึกษาฯ |
| ๔ | นายภรณ์ณภัส อุดด้วง | นักวิเคราะห์นโยบายและแผนปฎิบัติการ |
| ๕ | นางธัญญกช ธรรมตาล | นักจัดการงานทั่วไปชำนาญการ |
| ๖ | นางวิยะดา อุตตะมัง | ผู้อำนวยการกองคลัง |
| 7 |  |  |
| 8 |  |  |
| 9 |  |  |

เมื่อที่ประชุมพร้อมและครบองค์ประชุม นายขวัญชัย สุวรรณปัญญา ประธานสภาองค์การบริหารส่วนตำบลสันทราย ได้กล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานแจ้งที่ประชุมทราบ**

๑.๑ แนะนำตัวพนักงานส่วนตำบลที่ย้ายมาใหม่ รายนายวรัญชัย มูลเกษ ตำแหน่งนิติกรปฏิบัติการ

ประธานสภาฯ - เชิญพนักงานส่วนตำบลที่โอน (ย้าย) แนะนำตัวต่อที่ประชุมสภาฯ ครับ

นายวรัญชัย มูลเกษ - กราบเรียนท่านประธานสภา ปลัดองค์การบริหารส่วนตำบล สมาชิกสภา

(นิติกรปฏิบัติการ) องค์การบริหารส่วนตำบลสันทราย และหัวหน้าส่วนราชการทุกท่าน กระผม นายวรัญชัย มูลเกษ ตำแหน่ง นิติกรปฏิบัติการโอน (ย้าย) มาจากกรมชลประทาน บรรจุแต่งตั้งสังกัดสำนักงานปลัด องค์การบริหารส่วนตำบลสันทราย เมื่อวันที่ 1 พฤษภาคม 2563 ภูมิลำเนาเป็นคนอำเภอแม่สรวย ครับ

ที่ประชุม - รับทราบ

**ระเบียบวาระที่ ๒** **เรื่องรับรองรายงานการประชุม** สมัยสามัญที่ ๑ ครั้งที่ ๑ ประจำปี พ.ศ. ๒๕๖3 (เมื่อวันที่ ๑๔ กุมภาพันธ์ ๒๕๖3)

ประธานฯ - ขอให้สมาชิกสภาฯ ได้ตรวจดูสำเนารายงานการประชุม

ที่ประชุม - มีมติรับรองรายงานการประชุม จำนวน ๑๑ เสียง งดออกเสียง ๑ เสียง

**ระเบียบวาระที่ ๓ เรื่องกระทู้ถาม**

 **-** ไม่มี

**ระเบียบวาระที่ ๔ เรื่องเสนอเพื่อทราบ**

 4.1 รายงานสถานะการเงินการคลัง

ประธานฯ - ขอให้ผู้อำนวยการคลังชี้แจงรายละเอียดต่อที่ประชุม

นางวิยะดา อุตตะมัง - ขอรายงานสถานะการเงิน การคลัง และผลการดำเนินงานประจำปี

(ผู้อำนวยการกองคลัง) งบประมาณ 2563 ดังนี้

-3-

**ระเบียบวาระที่ 5 เรื่องที่เสนอใหม่**

5.๑ การพิจารณาร่างแผนพัฒนาท้องถิ่น (พ.ศ.2561-2565) เพิ่มเติม ครั้งที่ 2

พ.ศ.2563

ประธานฯ - ขอให้นักวิเคราะห์นโยบายและแผนชี้แจงรายละเอียดต่อที่ประชุม

นายภรณ์ณภัส อุดด้วง - เรียนท่านประธานสภาองค์การบริหารส่วนตำบลสันทราย ท่านรองประธานสภา

(นักวิเคราะห์นโยบายและแผนฯ) ท่านปลัดปฏิบัติหน้าที่นายก ท่านสมาชิก และผู้เข้าร่วมประชุมทุกท่าน

ตามที่องค์การบริหารส่วนตำบลสันทราย ได้ประกาศใช้แผนพัฒนาท้องถิ่น (พ.ศ.2561-2565) ไปแล้วเมื่อวันที่ 13 มิถุนายน 2562 เพื่อใช้เป็นแนวทางในการพัฒนาและการจัดทำงบประมาณรายจ่ายประจำปี นั้นเนื่องจากองค์การบริหารส่วนตำบลสันทราย มีความจำเป็นในการเพิ่มแผนพัฒนาท้องถิ่น(โครงการพัฒนาที่ดำเนินการจัดทำบริการสาธารณะ กิจกรรมสาธารณะ เพื่อประชาชนได้ใช้/รับประโยชน์จากครุภัณฑ์ ที่ดินและสิ่งก่อสร้างนั้น) เพื่อให้สอดคล้องกับข้อเท็จจริงและสถานการณ์ปัจจุบันตามภารกิจและอำนาจหน้าที่ เพื่อให้มีความเหมาะสมสามารถตอบสนองต่อปัญหาและความต้องการของประชาชนในพื้นที่ ทั้งนี้ เพื่อใช้เป็นกรอบในการพิจารณาจัดสรรงบประมาณสำหรับดำเนินกิจกรรม/โครงการตามระเบียบกฎหมายต่อไป

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น2548 แก้ไขเพิ่มเติมถึง (ฉบับที่ 3) พ.ศ.2561 กำหนดให้ท้องถิ่นดำเนินการจัดทำแผนพัฒนาท้องถิ่น (พ.ศ.2561-2565) เพื่อเป็นแนวทางการพัฒนาของท้องถิ่น โดยแผนพัฒนาสามารถแก้ไข เพิ่มเติมหรือเปลี่ยนแปลงได้ตามความจำเป็นและความเหมาะสม โดยให้เป็นไปตามระเบียบนี้

ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่นให้องค์กรปกครองส่วนท้องถิ่นดำเนินการตามขั้นตอน ดังนี้

(1) คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่ผู้บริหารท้องถิ่นประกาศใช้

 -4-

ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่นสำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย

 เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่ผู้บริหารท้องถิ่นประกาศใช้

ดังนั้น เพื่อประโยชน์ของประชาชน และเพื่อให้การดำเนินงานขององค์การบริหารส่วนตำบลสันทราย เป็นไปด้วยความถูกต้องตามระเบียบ เกิดประสิทธิภาพและประสิทธิผลในการปฏิบัติงาน องค์การบริหารส่วนตำบลสันทรายจึงเพิ่มเติมแผนพัฒนาท้องถิ่น (พ.ศ.2561-2565) เพิ่มเติม ครั้งที่ 2 รายละเอียดปรากฏตามบัญชีแผนงาน/โครงการ แนบท้ายนี้

-๕-

บัญชีสรุป

โครงการภายใต้แผนพัฒนาท้องถิ่น (พ.ศ.2561-2565)

เพิ่มเติมครั้งที่ 2 พ.ศ.2563

|  |  |  |  |  |  |  |
| --- | --- | --- | --- | --- | --- | --- |
|  | ปี 2561 | ปี 2562 | ปี 2563 | ปี 2564 | ปี 2565 | รวม 5 ปี |
| ยุทธศาสตร์ | จำนวน | งบประมาณ | จำนวน | งบประมาณ | จำนวน | งบประมาณ | จำนวน | งบประมาณ | จำนวน | งบประมาณ | จำนวน | งบประมาณ |
|  | โครงการ | (บาท) | โครงการ | (บาท) | โครงการ | (บาท) | โครงการ | (บาท) | โครงการ | (บาท) | โครงการ | (บาท) |
| ยุทธศาสตร์ที่ 1 การพัฒนาด้านโครงสร้างพื้นฐานและการบริการสาธารณะ |  |  |  |  |  |  |  |  |  |  |  |  |
| 1.เคหะและชุมชน | - | - |  | - | 1 | 138,800 | - | - | - | - | - | - |
| รวม | - | - | - | - | 1 | 138,800 | - | - | - | - | - | - |

-๖-

รายละเอียดโครงการพัฒนา

แบบ ผ.02

แผนพัฒนาท้องถิ่น (พ.ศ.2561 – 2565)

สำหรับ องค์กรปกครองส่วนท้องถิ่นดำเนินการ

องค์การบริหารส่วนตำบลสันทราย

ยุทธศาสตร์จังหวัดเชียงรายที่ 3 การพัฒนาคุณภาพชีวิตเพื่อให้ประชาชนอยู่เย็นเป็นสุข

ยุทธศาสตร์การพัฒนาของ อปท.ในเขตจังหวัดที่ 2 การพัฒนาคุณภาพชีวิตและการป้องกันบรรเทาสาธารณภัย

แนวทางที่ 1 พัฒนาระบบโครงสร้างพื้นฐานและการบริการสาธารณะให้ได้มาตรฐานเพียงพอต่อความต้องการของประชาชน

แนวทางที่ 2 ส่งเสริมและพัฒนาการบริหารจัดการทรัพยากรน้ำ ให้เพียงพอต่อการเกษตร และการอุปโภค บริโภค

แผนงานเคหะและชุมชน

|  |  |  |  |  |  |  |  |
| --- | --- | --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย (ผลผลิตของโครงการ) | งบประมาณ | ตัวชี้วัด(KPI) | ผลลัพธ์ที่คาดว่าจะได้รับ | หน่วยงานรับผิดชอบหลัก |
| 2561(บาท) | 2562(บาท) | 2563(บาท) | 2564(บาท) | 2565(บาท) |
|  | หมู่ที่ 5 บ้านดงสุวรรณ |
| 1 | โครงการจัดซื้อวัสดุอุปกรณ์ก่อสร้างเพื่อดำเนินโครงการก่อสร้างฝายหินก่อและระบบท่อส่งน้ำ (ประปาภูเขา)โดยใช้แรงงานประชาชนในหมู่บ้าน หมู่ที่ 5 บ้านดงสุวรรณ | เพื่อแก้ปัญหาการขาดแคลนน้ำอุปโภค บริโภคในพื้นที่ | ฝายหินก่อขนาด 1.00x5.00 ม.และเดินท่อ PVC ระยะทาง 1,590 ม. โดยใช้แรงงานประชาชนในหมู่บ้านจุดดำเนินการ ป่าชุมชนหมู่ที่ 5 บ้านดงสุวรรณ – ประปาหมู่บ้านดงสุวรรณ | - | - | 130,000 | - | - | ฝายหินก่อและท่อส่งน้ำระยะทาง 1,590 และประชาชนร้อยละ 80 ได้รับประโยชน์ | ประชาชนมีน้ำอุปโภคบริโภคตลอดทั้งปี | สำนักงานปลัด/กองช่าง |

เบื้องต้นขอชี้แจงรายละเอียดเพียงเท่านี้ก่อนครับ

ประธานฯ - มีสมาชิกสภา อบต.ท่านใดจะสอบถามอีกหรือไม่ เมื่อไม่มีจึงขอมติในที่ประชุม

ที่ประชุม - มีมติเห็นชอบด้วยคะแนนเสียง๑๑ เสียง ไม่เห็นชอบ ๐ เสียง งดออกเสียง ๑ เสียง

 -7-

5.2 พิจารณาแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2563 ในหมวดครุภัณฑ์ที่ดินและสิ่งก่อสร้าง

ประธานฯ - ขอให้กองช่างชี้แจงรายละเอียดต่อที่ประชุม

นายอัครินทร์หัตถสาร เรียนท่านประธานสภาฯ ตามข้อบัญญัติงบประมาณรายจ่ายองค์การบริหารส่วน

(ปลัด อบต. รก.ผอ.กองช่าง) ตำบลสันทรายประจำปีงบประมาณ พ.ศ.2563 โดยนายอำเภอแม่จันได้อนุมัติ

 ข้อบัญญัติ เมื่อวันที่ 26 กันยายน 2562 และนายกองค์การบริหารส่วนตำบลสันทราย ได้ประกาศใช้เมื่อวันที่ 26 กันยายน 2562 นั้น ข้อเท็จจริงที่นำเรื่องนี้เสนอต่อสภาองค์การบริหารส่วนตำบลสันทรายได้รับทราบ เนื่องจากกองช่างจะดำเนินการตามโครงการขยายเขตระบบเสียงตามสายพร้อมลำโพง จุดดำเนินการหมู่ที่ 2 บ้านจอมจันทร์ งบประมาณตั้งไว้ 22,000 บาท กองช่างได้ตรวจสอบข้อบัญญัติก่อนที่จะดำเนินการตามระเบียบขั้นตอนการจัดซื้อจัดจ้าง ในแผนงานเคหะและชุมชน งานไฟฟ้าและถนน งบลงทุน ค่าที่ดินและสิ่งก่อสร้าง ค่าก่อสร้างสาธารณูปโภค โครงการขยายเขตระบบเสียงตามสายพร้อมลำโพง จำนวน 2 จุด จุดดำเนินการเขตพื้นที่บ้านจอมจันทร์ จากการตรวจสอบพบว่าจำนวนจุดติดตั้งลำโพงตามข้อบัญญัติมีเพียง 2 จุด ขาดไป 1 จุด ซึ่งแท้ที่จริงแล้วจะต้องดำเนินการติดตั้งจำนวน 3 จุด ดังนั้นกองช่างจึงเสนอบันทึกให้ผู้บริหารรับทราบและเนื่องจากการแก้ไขเปลี่ยนแปลงใน งบลงทุน หมวดที่ดินและสิ่งก่อสร้าง ซึ่งเป็นอำนาจอนุมัติของสภาองค์กรปกครองส่วนท้องถิ่น ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง( ฉบับที่ ๓) พ.ศ.2543 ข้อ 29 ดังนั้น เพื่อให้การดำเนินการขององค์การบริหารส่วนตำบลสันทรายเป็นไปด้วยความเรียบร้อยตามระเบียบขั้นตอนองค์การบริหารส่วนตำบลสันทราย หน่วยงานกองช่างจะขอให้สภาองค์การบริหารส่วนตำบลสันทรายพิจารณาอนุมัติการแก้ไขเปลี่ยนแปลงคำชี้แจงงบประมาณรายจ่ายตามแผนงานเคหะและชุมชน งานไฟฟ้าและถนน งบลงทุน ค่าที่ดินและสิ่งก่อสร้าง ค่าก่อสร้างสาธารณูปโภค โครงการขยายเขตระบบเสียงตามสายพร้อมลำโพง ซึ่งมีรายละเอียดดังนี้

**โดยข้อความคำชี้แจ้งงบประมาณเดิมระบุว่า**

- เพื่อเป็นค่าใช้จ่ายในการดำเนินโครงการขยายเขตระบบเสียงตามสาย พร้อมลำโพง จำนวน 2 จุดจุดดำเนินการ เขตบ้านจอมจันทร์ หมู่ที่ 2

**ขอแก้ไขเปลี่ยนแปลงคำชี้แจงงบประมาณใหม่ ดังนี้**

- เพื่อเป็นค่าใช้จ่ายในการดำเนินโครงการขยายเขตระบบเสียงตามสาย **พร้อมลำโพง จำนวน 3 จุด**จุดดำเนินการ เขตบ้านจอมจันทร์ หมู่ที่ 2

\*หมายเหตุเปลี่ยนจาก พร้อมลำโพง จำนวน 2 จุด เป็น พร้อมลำโพง จำนวน 3 จุด

เบื้องต้นนำเรียนต่อสภาองค์การบริหารส่วนตำบลสันทรายเพียงเท่านี้ครับ

ประธานฯ - ที่ประชุมมีสมาชิกท่านใดจะสอบถามหรือไม่

นายพร จันทาพูน - การแก้ไขเปลี่ยนแปลงคำชี้แจงงบประมาณรายจ่ายในครั้งนี้ มีจำนวนเงินเพิ่ม(ส.อบต.หมู่ที่ 3) หรือไม่

 -8-

นายอัครินทร์หัตถสาร - จำนวนเงินไม่ได้เพิ่มครับ

(ปลัด อบต. รก.ผอ.กองช่าง)

ประธานฯ - มีสมาชิกสภา อบต.ท่านใดจะสอบถามอีกหรือไม่ เมื่อไม่มีจึงขอมติในที่ประชุม

ที่ประชุม - มีมติเห็นชอบด้วยคะแนนเสียง๑๑ เสียง ไม่เห็นชอบ ๐ เสียง งดออกเสียง ๑ เสียง

5.3 การพิจารณาเปลี่ยนแปลงรูปแบบรายการ

นายอัครินทร์หัตถสาร ตามที่ องค์การบริหารส่วนตำบลสันทรายได้เสนอแบบรูปรายการ(แบบแปลน)และ

(ปลัด อบต. รก.ผอ.กองช่าง) รายละเอียดแบบแสดงรายการประมาณการ (ปร.4 ปร.5) เสนอให้สภาองค์การบริหารส่วนตำบลสันทรายพิจารณาประกอบข้อบัญญัติงบประมาณรายจ่ายประจำปีงบประมาณ พ.ศ.2563 ตามแผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค โครงการก่อสร้างศาลาหน้าเมรุ ขนาดกว้าง 5.00 ม. สูง 5.00 ม. ยาวรวม 31.50 ม.หรือมีพื้นที่ใช้สอยรวมไม่น้อยกว่า 157.50 ตร.ม. งบประมาณที่ตั้งไว้ 439,203 บาท ซึ่งรายละเอียดตามแบบรูปรายการ(แบบแปลน) ได้กำหนดโครงสร้างหลังคาเป็นแบบโครงทัก และขนาดเสาหน้ากว้าง 30 x 40 ซม. แต่เนื่องจากการกำหนดโครงสร้างดังกล่าวเมื่อนำมาประมาณการใหม่ก่อนที่จะดำเนินการจัดจ้างตามระเบียบพัสดุฯ ตามขนาดความกว้าง ความยาวและความสูงโดยใช้ขนาดเดิมตามข้อบัญญัติแล้วปรากฏว่างบประมาณสูงกว่างบประมาณที่ตั้งไว้ในข้อบัญญัติเนื่องจากคำนวณค่าวัสดุและปริมาณงานไม่ครบถ้วนตามแบบรูปรายการ ทำให้งบประมาณเพิ่มขึ้นจากเดิม อีกทั้งแบบรูปรายการได้กำหนดโครงสร้างเกินความจำเป็น ดังนั้น องค์การบริหารส่วนตำบลสันทราย หน่วยงานกองช่าง จึงขอแจ้งต่อสภาองค์การบริหารส่วนตำบลสันทรายให้รับทราบและพิจารณาให้ความเห็นชอบให้ดำเนินการเปลี่ยนแบบรูปรายการใหม่โดยขอเปลี่ยนแปลงแบบรูปรายการ โดยเปลี่ยนจากโครงหลังคาแบบโครงทักเป็นโครงหลังคาแบบจั่วและเปลี่ยนขนาดเสาจาก 30 X 40 ซม. เป็น 30 X 30 ซม. และเพิ่มขนาดของฐานราก ดังนั้นองค์การบริหารส่วนตำบลสันทรายจึงขอแจ้งต่อสภาองค์การบริหารส่วนตำบลสันทรายและขอความเห็นชอบให้ปรับเปลี่ยนรูปแบบรายการดังกล่าว สำหรับการเปลี่ยนแปลงรูปแบบรายการในครั้งนี้ ไม่ได้กระทบต่อขนาดโครงสร้างหลักตามที่กำหนดไว้ในคำชี้แจงประกอบงบประมาณรายจ่ายตามข้อบัญญัติงบประมาณรายจ่ายประจำปีงบประมาณ พ.ศ.2563 แต่อย่างใด เบื้องต้นขอนำเรียนเพียงเท่านี้ก่อนครับ

ประธานฯ - มีท่านใดจะสอบถามหรือเสนอความเห็นครับ

นายพร จันทาพูน - เมื่อเทียบแล้วกับรูปแบบตามประมาณการเดิม กับรูปแบบการประมาณการใหม่(ส.อบต.หมู่ที่ 3) แล้ว งบประมาณมีความแตกต่างกันเท่าไหร่ แล้วเพิ่มจากงบประมาณที่ตั้งไว้ใน

ข้อบัญญัติเท่าไหร่ ขอรายละเอียดคำชี้แจงด้วยครับ

 -9-

นายอัครินทร์หัตถสาร - ครับงบประมาณที่ตั้งไว้ในข้อบัญญัติตั้งไว้ 439,203 บาท เมื่อประมาณการใหม่

(ปลัด อบต. รก.ผอ.กองช่าง) ตามรูปแบบรายการ(แบบแปลน)เดิม รวมเป็นงบประมาณ567,500 งบประมาณที่เพิ่มขึ้นจากข้อบัญญัติฯ 128,297ส่วนการประมาณการตามรูปแบบแสดงรายการใหม่นั้น งบประมาณรวม490,600 บาทงบประมาณที่เพิ่มจากข้อบัญญัติฯ จำนวน**51,397** บาท

นายพร จันทาพูน - เมื่อมีการปรับเปลี่ยนแล้วเหตุใดงบประมาณยังเพิ่มจากเดิม

(ส.อบต.หมู่ที่ 3)

นายอัครินทร์หัตถสาร - ครับเนื่องจากรูปแบบเดิมได้คำนวณวัสดุไม่ครบถ้วน งบประมาณที่ตั้งไว้ใน

(ปลัด อบต. รก.ผอ.กองช่าง) ข้อบัญญัติจึงเป็นงบประมาณที่ยังไม่ได้รวมวัสดุ เมื่อนำมาคำนวณราคาใหม่แล้วทำให้งบประมาณเพิ่มขึ้น อีกทั้งโครงสร้างต้องใช้เหล็กจำนวนมากทำให้งบประมาณเพิ่มขึ้นมาก แต่เมื่อนำมาปรับรูปแบบรายการใหม่ปรับเพิ่มวัสดุที่ไม่ได้คำนวณแต่แรกและปรับฐานรากเพิ่มเติมจึงยังคงทำให้งบประมาณเพิ่มขึ้นจากข้อบัญญัติ แต่งบประมาณที่เพิ่มขึ้นจากการปรับเปลี่ยนรูปแบบรายการใหม่นี้ ใช้งบประมาณน้อยกว่ารูปแบบรายการเดิม

นายสุนทร ปงกันมูล - ด้วยงบประมาณที่เพิ่มขึ้นจะต้องโอนงบประมาณเพิ่มหรือไม่

(ส.อบต.หมู่ที่ 5)

นายอัครินทร์หัตถสาร - ครับงบประมาณที่เพิ่มขึ้นก็จะต้องดำเนินการตามระเบียบกระทรวงมหาดไทยว่า

(ปลัด อบต. รก.ผอ.กองช่าง) ด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง(ฉบับที่ 3 ) พ.ศ.2543 ข้อ 27 ซึ่งจะต้องให้สภาพิจารณาอนุมัติในข้อต่อไป เนื่องจากการโอนงบประมาณในหมวดที่ดินและสิ่งก่อสร้างเป็นอำนาจอนุมัติของสภาองค์กรปกครองส่วนท้องถิ่นต่อไปครับ

ประธาน - เมื่อไม่มีท่านใดแล้วขอมติรับทราบและเห็นชอบให้แก้ไขรูปแบบแสดงรายการก่อนที่จะดำเนินการตามขั้นตอนต่อไป

ที่ประชุม - มีมติเห็นชอบด้วยคะแนนเสียง๑๑ เสียง ไม่เห็นชอบ ๐ เสียง งดออกเสียง ๑ เสียง

5.4การพิจารณาอนุมัติโอนเพิ่มงบประมาณรายจ่ายประจำปีงบประมาณ พ.ศ.2563 ในหมวดครุภัณฑ์ที่ดินและสิ่งก่อสร้าง

นายอัครินทร์หัตถสาร - ตามที่ องค์การบริหารส่วนตำบลสันทราย ได้ตราข้อบัญญัติงบประมาณรายจ่าย

(ปลัด อบต. รก.ผอ.กองช่าง) ประจำปีงบประมาณ พ.ศ.๒๕๖3 ตามความในพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๗๑ โดยความเห็นชอบของสภาองค์การบริหารส่วนตำบลสันทราย และโดยอนุมัติของนายอำเภอแม่จัน นายกองค์การบริหารส่วนตำบลสันทรายได้ประกาศใช้ เมื่อวันที่ ๒6 กันยายน พ.ศ.๒๕๖2 ที่ผ่านมานั้น ประกอบกับแผนดำเนินงานประจำปีงบประมาณพ.ศ.2563 ขององค์การบริหารส่วนตำบลสันทราย ซึ่งมีโครงการที่อยู่ในความรับผิดชอบของกองช่างที่จะดำเนินการในห้วงเวลานี้ ตามแผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่า

 -10-

ที่ดินและสิ่งก่อสร้าง ค่าก่อสร้างสิ่งสาธารณูปโภค และแผนงานเคหะและชุมชน งานไฟฟ้าและถนน งบลงทุน ค่าที่ดินและสิ่งก่อสร้าง ค่าก่อสร้างสาธารณูปโภค โดยกองช่างได้ตรวจสอบโครงการที่จะดำเนินการจัดทำตามแผนงานดังกล่าวและได้ตรวจสอบรายละเอียดแบบรูปรายการ และแบบแสดงรายการ ปริมาณและแก้ไขรายละเอียดรายการตามแบบ ปร.4 ปร.5 แล้ว เห็นว่างบประมาณได้เพิ่มขึ้นจากเดิม จำนวน 3 โครงการ เพื่อให้การดำเนินการเป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น กระผมจึงขอให้สภาองค์การบริหารส่วนตำบลสันทรายพิจารณาและอนุมัติโอนเพิ่มงบประมาณเป็นรายโครงการ ซึ่งมีรายละเอียดดังนี้

ตามแผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภคจำนวน 2 โครงการ

1. โครงการวางท่อระบายน้ำคสล.บ้านดงสุวรรณ หมู่ที่ 5 บริเวณทางลงบ้านดอยคริสต์ งบประมาณ 42,0๐๐ บาทกองช่างได้ทบทวนราคากลางและแก้ไขรายละเอียดทำให้งบประมาณเพิ่มขึ้น**จำนวน14,๐๐๐ บาท** รวมงบประมาณตามข้อบัญญัติแล้วเป็นเงินงบประมาณ56,000 บาท ดังนั้นจึงขอโอนเพิ่มงบประมาณตามแผนงานและโครงดังกล่าว จำนวน 14,000 บาท โดยขอโอนลดงบประมาณจากแผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวดเงินเดือนพนักงาน ประเภทเงินเดือนพนักงาน จำนวน 14,000 บาท

ครับสำหรับโครงการแรกที่ขอโอนงบประมาณกระผมขอให้สภาองค์การบริหารส่วนตำบลสันทรายพิจารณาและอนุมัติครับ

ที่ประชุม - มีมติเห็นชอบด้วยคะแนนเสียง๑๑ เสียง ไม่เห็นชอบ ๐ เสียง งดออกเสียง ๑ เสียง

2. โครงการก่อสร้างศาลาหน้าเมรุ หมู่ที่ 6 บ้านแหลว บริเวณ ในที่ดินอันเป็นสาธารณสมบัติของแผ่นดิน (ป่าช้าสาธารณประโยชน์) งบประมาณ 439,203 บาทกองช่างได้ทบทวนราคากลางและแก้ไขรายละเอียดพร้อมปรับรูปแบบรายการแล้ว ทำให้งบประมาณเพิ่มขึ้น **จำนวน51,397 บาท** รวมงบประมาณตามข้อบัญญัติแล้วเป็นเงินงบประมาณ490,600 บาท ดังนั้นจึงขอโอนเพิ่มงบประมาณตามแผนงานและโครงดังกล่าว จำนวน 51,397 บาท โดยขอโอนลดงบประมาณจากแผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวดเงินเดือนพนักงาน ประเภทเงินเดือนพนักงาน จำนวน 51,397 บาทครับสำหรับโครงการที่สองขอโอนงบประมาณกระผมขอให้สภาองค์การบริหารส่วนตำบลสันทรายพิจารณาและอนุมัติครับ

 -๑๑-

ที่ประชุม - มีมติเห็นชอบด้วยคะแนนเสียง๑๑ เสียง ไม่เห็นชอบ ๐ เสียง งดออกเสียง ๑ เสียง

ตามแผนงานเคหะและชุมชน งานไฟฟ้าและถนน งบลงทุน ค่าที่ดินและสิ่งก่อสร้าง ค่าก่อสร้างสาธารณูปโภค จำนวน 1 โครงการ ดังนี้

3. โครงการก่อสร้างรางระบายน้ำ คสล.รูปตัวยู บริเวณลำเหมืองหนองอ้อ เริ่มจากท่อเหลี่ยม คสล.ซอย 3 ไปถึงหน้าบ้านนายสมบูรณ์ คำหล้าทราย บ้านโพธนาราม หมู่ที่ ๘ งบประมาณ ๒01,0๐๐ บาทกองช่างได้ทบทวนราคากลางและแก้ไขรายละเอียดทำให้งบประมาณเพิ่มขึ้น**จำนวน109,๐๐๐ บาท** รวมงบประมาณตามข้อบัญญัติแล้วเป็นเงินงบประมาณ310,000 บาท ดังนั้นจึงขอโอนเพิ่มงบประมาณตามแผนงานและโครงดังกล่าว จำนวน 109,000 บาท โดยขอโอนลดงบประมาณจากแผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวดเงินเดือนพนักงาน ประเภทเงินเดือนพนักงาน จำนวน 109,000 บาท

ครับสำหรับโครงการที่สามขอโอนงบประมาณกระผมขอให้สภาองค์การบริหารส่วนตำบลสันทรายพิจารณาและอนุมัติครับ

ที่ประชุม - มีมติเห็นชอบด้วยคะแนนเสียง๑๑ เสียง ไม่เห็นชอบ ๐ เสียง งดออกเสียง ๑ เสียง

**ระเบียบวาระที่ ๖ เรื่องอื่นๆ** (ถ้ามี)

นายภรณ์ณภัส อุดด้วง - ขอแจ้งกำหนดการรับมอบสิ่งของอุปโภค บริโภค จากองค์การบริหารส่วนตำบลสันนักวิเคราะห์นโยบายและแผนฯ ทราย เพื่อส่งมอบให้กับผู้ที่ได้รับผลกระทบปัญหาความเดือดร้อนจากสถานการณ์

แพร่ระบาดของโรคติดเชื้อไวรัสโคโรน่า 2019 หรือโควิด 19 ในวันศุกร์ ที่ 15 พฤษภาคม 2563 เวลา 10.00 น. ณ ที่ทำการองค์การบริหารส่วนตำบลสันทราย และขอให้เตรียมอุปกรณ์เพื่อบรรจุสิ่งของอุปโภค บริโภค มาด้วย เช่น กล่องกระดาษ

ที่ประชุม - รับทราบ

ประธานฯ - มีท่านใดจะเสนอเรื่องอื่นอีกหรือไม่ เมื่อไม่มีจึงกล่าวขอบคุณและปิดประชุมเวลา ๑๑.๔๕ น.

 (ลงชื่อ) อัครินทร์หัตถสาร ผู้บันทึกการประชุม

 ( นายอัครินทร์หัตถสาร )

 เลขานุการสภาองค์การบริหารส่วนตำบลสันทราย

-12-

คณะกรรมการตรวจรายงานการประชุม ได้ตรวจรายงานการประชุมสภาองค์การบริหารส่วนตำบลสันทรายสมัยประชุมสามัญ สมัยที่ 2ครั้งที่ 1 /2563เมื่อวันอังคารที่ 30มิถุนายน พ.ศ. 2563ถูกต้องเรียบร้อยแล้วจึงลงลายมือชื่อไว้เป็นหลักฐาน

(ลงชื่อ) ประธานกรรมการ

(นายพร จันทาพูน)

(ลงชื่อ) กรรมการ

(นายศรีหมื่น ขันจันแสง)

(ลงชื่อ) กรรมการ/เลขานุการ

(นายบุญส่ง สันทะบุตร)

สภาองค์การบริหารส่วนตำบลสันทราย มีมติรับรองรายงานการประชุม สมัยประชุมสามัญ สมัยที่ 2ครั้งที่ 1 / 2563เมื่อวันที่ 30มิถุนายน2563

(ลงชื่อ)

(นายขวัญชัย สุวรรณปัญญา)

 ประธานสภาองค์การบริหารส่วนตำบลสันทราย